બેઠકમાં થયેલી ચર્ચા અંગે જાણકારી આપતા નાણાપ્રધાન અરુણ જેટલીએ કહ્યું કે, એનડીએની આ બેઠકમાં 33 સાથી પક્ષોના નેતાઓએ ભાગ લીધો હતો. બેઠકમાં સરકારની કામગીરી અંગે ચર્ચા થઈ હતી. છેલ્લાં ત્રણ વર્ષમાં કેન્દ્રે સારું કામ કર્યું છે, જેને કારણે લોકોમાં સરકારની લોકપ્રિયતા વધી છે. જેટલીએ કહ્યું કે, કેન્દ્રની સફળ નીતિઓની અસરને કારણે 2014માં લોકસભા ચૂંટણી બાદ એનડીએએ અલગ અલગ રાજ્યોમાં સતત વિજય પ્રાપ્ત કર્યો હતો. ઉત્તર પ્રદેશમાં ઐતિહાસિક વિજય એ સરકારની મોટી ઉપલબ્ધિ છે. સરકારની સાફસુથરી છબિ જાળવી રાખવા અંગે પણ બેઠકમાં ચર્ચા થઈ હતી.